LIETUVOS RESPUBLIKOS SOCIALINĖS APSAUGOS IR DARBO MINISTRAS

Į S A K Y M A S

DĖL SOCIALINĖS APSAUGOS IR DARBO MINISTRO 2001 M. LAPKRIČIO 12 D. ĮSAKYMO NR. 149 „DĖL LICENCIJŲ TARPININKAUTI DĖL PILIEČIŲ ĮDARBINIMO UŽSIENYJE IŠDAVIMO TVARKOS PATVIRTINIMO“ DALINIO PAKEITIMO

2002 m. gegužės 22 d. Nr. 64

Vilnius

Iš dalies pakeičiu Licencijų tarpininkauti dėl piliečių įdarbinimo užsienyje išdavimo tvarką, patvirtintą socialinės apsaugos ir darbo ministro 2001 m. lapkričio 12 d. įsakymu Nr. 149 „Dėl Licencijų tarpininkauti dėl piliečių įdarbinimo užsienyje išdavimo tvarkos patvirtinimo“ (Žin., 2001, Nr. 99-3562):

1. Išdėstau 4 punktą taip:

„4. Licenciją tarpininkauti dėl piliečių įdarbinimo užsienyje pasirašo socialinės apsaugos ir darbo ministro įgaliotas ministerijos valstybės sekretorius“.

2. Išdėstau 5 punktą taip:

„5. Tarpininkavimas dėl piliečių įdarbinimo užsienyje – tai mokamos arba nemokamos paslaugos ieškantiems darbo asmenims, siekiant padėti jiems susirasti atitinkantį jų poreikius ir kvalifikaciją darbą bei įsidarbinti“.

3. Išdėstau 9 punktą taip:

„9. Licencijos savininkas atsako už tai, kad visa ieškančiam darbo asmeniui pateikiama informacija, numatyta Tvarkos 8 punkte, yra teisinga, pagrįsta oficialiais dokumentais ir patikrinta. Visa informacija, taip pat ir pasirašymui pateikiami dokumentai (paslaugų sutartis, darbo sutartis) turi būti pateikti valstybine kalba“.

4. Išdėstau 18 punktą taip:

„Prašymus išduoti licenciją priima ir nagrinėja Socialinės apsaugos ir darbo ministerijos Darbo rinkos ir lygių galimybių skyrius. Sprendimą išduoti licenciją, atsisakyti išduoti licenciją, sustabdyti licencijos galiojimą ir panaikinti licencijos galiojimą, remdamasis Darbo rinkos ir lygių galimybių skyriaus pateiktomis išvadomis, priima socialinės apsaugos ir darbo ministro įgaliotas ministerijos valstybės sekretorius.“

5. Laikau netekusiu galios 34.3 punktą (ankstesnįjį 34.4 punktą laikau 34.3 punktu).

SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ